Държавен вестник, бр. 76, 2012 г., стр. 27

БРОЙ  76	
Д Ъ Р Ж А В Е Н  В Е С Т Н И К 	
СТР.  27  
(6) Предприятията са длъжни да предос­
тавят получените данни на съответните про­
фесионално облъчвани лица срещу подпис.
(7) Националният център по радиобиология 
и радиационна защита има право да изисква 
от предприятията необходимите данни за оси­
гуряване на пълна идентификация на лицата, 
подлежащи на индивидуален мониторинг.
Чл. 38. (1) Професионално облъчваните 
лица подлежат на задължително медицинско 
наблюдение с цел да се установи здраво­
словното им състояние и годността им от 
медицинска гледна точка да осъществяват 
поставените им задачи.
(2) Медицинското наблюдение на лицата 
се осъществява от здравни и/или лечебни 
заведения.
(3) Предприятията и специализираните 
контролни органи са длъжни да предоставят 
на здравните заведения по ал. 2 информация 
за параметрите на работната среда, услови­
ята на труд и резултатите от индивидуалния 
мониторинг.
Чл. 39. (1) Медицинското наблюдение 
включва първоначален и периодични прегледи.
(2) Първоначалният преглед се извършва 
преди класификацията на работника или 
служителя с цел да се определи неговата год­
ност да изпълнява длъжност като персонал 
категория А или Б.
(3) Периодичните прегледи се извършват 
най-малко веднъж годишно с цел да се оп­
редели дали работникът продължава да е 
в здравословно състояние, позволяващо да 
извършва възложените му задачи.
(4) Периодичните прегледи се извършват 
и по-често при необходимост по преценка на 
лечебното и/или здравното заведение.
(5) По решение на лечебното и/или здрав­
ното заведение медицинското наблюдение на 
лицата може да продължи и след прекратяване 
на трудовата дейност, свързана с професио­
нално облъчване по смисъла на наредбата. 
Продължителността на това наблюдение се 
определя от лечебното и/или здравното за­
ведение.
Чл. 40. (1) В резултат на първоначалния 
и периодичните прегледи здравните и/или 
лечебните заведения издават документ за 
годността на работника да изпълнява възло­
жените му задачи.
(2) За целите на медицинските заключения 
по ал. 1 се въвежда следната медицинска 
класификация:
1. годен;
2. годен при определени условия;
3. непригоден.
(3) Забранява се назначаването на лице като 
персонал категория А или Б за какъвто и да 
е период от време, ако съгласно медицинско­
то заключение е „непригоден“ да изпълнява 
специфичната работа за тази категория.
Чл. 41. (1) За всяко лице от персонала 
съответното здравно и/или лечебно заведе­
ние издава и поддържа лична медицинска 
документация.
(2) В личната медицинска документация 
се записват следните данни:
1. резултатите от първоначалния и перио­
дичните медицински прегледи;
2. резултатите от индивидуалния мони­
торинг;
3. други данни за здравословното състояние 
на лицата, имащи отношение към извършва­
ната от него работа.
(3) Данните по ал. 2 се съхраняват в съ­
ответните здравни и/или лечебни заведения, 
докато лицето навърши или би навършило 
75 години, но не по-малко от 30 години след 
приключване на трудовата дейност, свързана 
с облъчване от йонизиращи лъчения.
(4) Личната медицинска документация 
се съхранява от съответното лечебно и/или 
здравно заведение, което е длъжно да пре­
доставя данните от нея на професионално 
облъчваното лице, на предприятието и на 
контролните органи при поискване. Инфор­
мация за заболявания и увреждания на здра­
вето може да се предоставя само с писмено 
съгласие на лицето.
Чл. 42. (1) В случай на надхвърляне на 
дозовите граници по чл. 14 професионално 
облъчваното лице се подлага на специално 
медицинско наблюдение и/или лечение.
(2) Условията за последващо дозово нато­
варване се определят от съответното здравно 
и/или лечебно заведение, записват се в меди­
цинската документация и се предоставят на 
предприятието. Ръководителят на предприяти­
ето е длъжен да се съобрази с медицинските 
предписания.
(3) Отношенията между ръководителя на 
предприятието и персонала, свързани с не­
изпълнението на медицинските предписания, 
се уреждат съгласно нормативните актове, 
уреждащи трудовите и служебните правоот­
ношения.
Г л а в а  ш е с т а
ОГРАНИЧАВАНЕ НА ОБЛЪЧВАНЕ, ДЪЛ­
ЖАЩО СЕ НА ЕСТЕСТВЕНИ ИЗТОЧНИЦИ
Чл. 43. За дейности с материали с повише­
но съдържание на естествени радионуклиди, 
водещи до облъчване, което не може да се 
пренебрегне от гледна точка на радиационната 
защита, се прилагат мерки за радиационна 
защита и контрол съгласно наредбата по 
чл. 26, ал. 5 ЗБИЯЕ.
Чл. 44. (1) Ефективната годишна доза за 
лица, които извършват дейности по чл. 43, не 
трябва да надхвърля в производствени условия 
с 6 mSv облъчването от локалния естествен 
радиационен фон.